ডাই এনাদার ডে
ডাই এনাদার ডে (২০০২) জেমস বন্ড সিরিজের, ২০তম চলচ্চিত্র যেটি ২০০২ সালে মুক্তি পায় । অভিনেতা পিয়ার্স ব্রসনান  এজেন্ট জেমস বন্ড চরিত্র রুপায়ন করেন । এটি ছিল পিয়ার্স ব্রসনান অভিনীত চতুর্থ এবং শেষ জেমস বন্ড চলচ্চিত্র । জেমস বন্ড তার মিশন নিয়ে উত্তর কোরিয়া যায় । বিশ্বাসঘাতকতার শিকার হয়ে এবং সেখানকার এক সেনাপতিকে হত্যা করার দায়ে বন্ডকে আটক করা হয় । দীর্ঘ ১৪ মাস পরে বন্ডকে মুক্তি দেওয়া হয় বন্দী বিনিময় চুক্তির মাধ্যমে । জেমস বন্ড সন্দেহ করে ব্রিটিশ সরকার এর মধ্যে থেকে কেউ তার সাথে বিশ্বাসঘাতকতা করেছে । তাই সে তার বিশ্বাসঘাতককে খুজতে থাকে । কোরিয়াতে বন্দি থাকার সময় যে এজেন্ট তার উপর অত্যাচার চালায়, তাকে হত্যা করে। ডাই এনাদার ডে, চলচ্চিত্রটি পরিচালনা করেন লী টামাহরি,  যৌথভাবে প্রযোজনা করেন মাইকেল জি উইলসন এবং  বারবারা ব্রককলি. জেমস বন্ড সিরিজটি শুরু হয় ১৯৬২ সালে ড. নো চলচ্চিত্রের মাধ্যমে যেখানে বন্ডের চরিত্রে অভিনয় করেন শন কনারি ।এই চলচ্চিত্রে জেমস বন্ড সিরিজের আগের ১৯টি চলচ্চিত্রের উল্লেখ রয়েছে।. সমালোচকদের থেকে এই চলচ্চিত্রটিকে নিয়ে মিশ্র মতামত পাওয়া যায়।কিছু ক্রিটিক লি তামাহোরির এই চলচ্চিত্রের প্রশংসা করেছেন। আবার  মাত্রাতিরীক্ত কম্পিউটারে তৈরি অ্যানিমেশন ব্যবহার করায় এটি সমালোচিত হয়েছে।  তা সত্ত্বেও সে সময়ের মুদ্রাস্ফীতির কথা বিবেচনা না করলে ডাই এনাদার ডে চলচ্চিত্রটি ছিল সে সময়ে জেমস বন্ড সিরিজের সবচেয়ে ব্যবসাসফল চলচ্চিত্র।